บาทแข็งค่าหลุด 35 บาท/เหรียญสหรัฐฯ
เงินบาทแข็งค่าหลุด 35 บาท/เหรียญสหรัฐฯ แต่ยังเคลื่อนไหวไปในทิศทางเดียวกับสกุลในภูมิภาค
14 ก.พ. 2560

เงินบาทแข็งค่าหลุด 35 บาท/เหรียญสหรัฐฯ แต่ยังเคลื่อนไหวไปในทิศทางเดียวกับสกุลในภูมิภาค   
วันที่14 ก.พ. นักค่าเงินธนาคารพาณิชย์ รายงานความเคลื่อนไหวการซื้อขายเงินบาทในตลาดว่า ในช่วงเวลาประมาณ 13.00 น. เงินบาทได้แข็งค่าหลุดระดับ 35 บาท/เหรียญสหรัฐฯไปแล้ว โดยเคลื่อนไหวแข็งค่าสุดที่ระดับ 34.95 บาท เมื่อช่วงเวลาประมาณ 14.00 น. ก่อนจะอ่อนค่ากลับมาที่ระดับ 35.98/99 บาทในช่วงเวลาไม่นาน เบื้องต้นคาดว่าเป็นผลจากเงินทุนต่างชาติไหลเข้ามาลงทุนในตลาดพันธบัตรไทย อย่างไรก็ดีเงินบาทยังเคลื่อนไหวในทิศทางเดียวกับสกุลในภูมิภาค
ทั้งนี้ เงินบาทในช่วงเช้าเปิดตลาดที่ระดับ 35.05/08 บาท ระหว่างวันเคลื่อนไหวอยู่ที่ระดับ 34.95 – 35.11 บาท ล่าสุดเงินบาทเคลื่อนไหวอยู่ที่ระดับ 34.98 บาท โดยต้นปีถึงปัจจุบันเงินบาทแข็งค่า 2.33%